  ИА «Удмуртия» 2017-тӥ арын Удмуртия совето вакыт дырысен тужгес трос ю-тысь басьтыны быгатоз. Элькунысь гурт возёсъя но сиён-юонъя министерстволэн коллегиезлэн кенешоназ 22-тӥ южтолэзе со сярысь вераз удысэтлэн кивалтӥсез Александр Прохоров. «Гурт возёс понна таяз арын умой югдур кылдэ <…>. Соин ик быгатэмъя тросгес минерал ватсэтъёс басьтыны курисько, совето вакыт дырысен тужгес трос ю-тысь люканы зэмос луонлык туннэ вань», — вераз со докладаз. Элькунысь вань ёросъёслы минерал ватсэтъёсъя лыдметъёссэс будэтыны но та ласянь Вавож, Можга но Алнаш ёросъёслэсь адӟем карыны ӵектӥзы. Озьы ик Прохоров пусйиз, удалтонлыкез будэтон понна али Удмуртиын вань луонлыкъёс вань шуыса. Тегъёс: Ижкар Удмуртия гуртвозёс экономиканоконьдонужпумъёс АлександрПрохоров  